હુતી વિદ્રોહિયોના મીડિયા સંગઠન અલ-મસીરાએ જણાવ્યું કે, રક્ષામંત્રાલયની ઈમારત પર બે હવાઈ હુમલા કરવામાં આવ્યા હતા. આ હુમલામાં કોઈ જાનહાની અંગે જણાવવામાં આવ્યું નથી. જોકે આ પહેલા પણ સાઉદી અરબના નૈતૃત્વવાળા ગઠબંધને યમનમાં વિદ્રોહીઓના કબ્જાવાળી રાજધાની પર રક્ષામંત્રાલયની ઈમારત પર હવાઈ હુમલા કરી તેને નુકસાન પહોંચાડ્યું હતું. પરંતુ અત્યારનો હુમલો ઈરાન સાથે વધી રહેલા તણાવનું પરિણામ માનવામાં આવે છે.